als_Latn dik_Latn sag_Latn
Drejtori sportiv i Bajernit ka vetëm fjalë të mira për trajnerin spanjoll. Ai zbulon edhe datat e rikthimit të bavarezëve: S’flas për Tiagon dhe Havin. Alaba rikthehet shumë shpejt, Badshtuber në janar
Në Mynih gjërat po ecin më mirë se kurrë. Skuadra e Bajern Mynihut është kampione dimri dhe kampione në fuqi në Bundesligë. Kështu, drejtori sportiv i klubit, Matias Zamer, ka rrëfyer pikat e forta të sistemit të Bajernit dhe ka zbuluar gjithashtu se kur do të rikthehen yjet e skuadrës rekordmene.
Guardiola – I pyetur për punën e trajnerit Pep Guardiola, ish-trajneri i Dortmundit ka thënë vetëm fjalë të mira, pasi është impresionuar prej tij. “Ai dëshiroi të integrojë fuqinë e lojtarëve të tij në futbollin që ka praktikuar gjithmonë. Integrimi i këtij stili te Bajerni ka qenë një sukses i shkëlqyer. Një gjë e tillë është një arritje e lartë”, ka deklaruar Zamer për sajtin zyrtar të klubit bavarez.
Lojtarët – Zamer ka zbuluar se kur mund të rikthehen lojtarët e dëmtuar të Bajernit, të cilët, sidoqoftë, nuk kanë prishur punë aspak me mosaktivizimet e tyre, sepse Bajerni e sheh veten në kushte absolutisht komode. “Holger Badshtuber ka bërë shumë progres, ndaj mendoj se do të rifillojë stërvitjen me ekipin në fillim të janarit. David Alabës mund t`i duhen disa ditë më tepër, por do të kthehet me shpejtësi në rrjedhën e stërvitjes në skuadër”, – ka thënë Zamer. “Besoj se situata është e njëjtë me Tom Shtarken. Situata e tillë është edhe për kapitenin Filip Lahm, i cili mund të kthehet nga mesi/fundi i shkurtit. Për Havin dhe Tiagon nuk do të flas. Do t`u japim të gjithëve kohën e nevojshme, sepse për ne rëndësi ka që të gëzojnë shëndet të plotë”, ka shtuar drejtori sportiv i Bajernit.
als_Latn als_Latn als_Latn als_Latn